1926ء کی بالی ووڈ فلموں کی فہرست

بالی ووڈ فلمی صنعت کی جانب سے 1926 میں ممبئی میں بنائی گئی فلموں کی فہرست۔

## 1926ء میں ہندوستانی سنیما

### خبریں اور نکات
* 1926ء میں 106 فلمیں بنائی گئیں۔ 1926ء تک تقریباً 300 سنیما تھیٹر پورے ہندوستان میں موجود تھے، اس کے ساتھ کئی "ٹریولنگ بائیو اسکوپس" بھی تھے۔ امیتابھ بچن نے ہندوستان ٹائمز میں اپنے مضمون میں لکھا تھا کہ "دکھائی جانے والی تقریباً 90 فیصد فلمیں ہالی وڈ سے درآمد کی گئیں، خصوصی طور پر یونیورسل سٹوڈیوز سے۔
* **[[فاطمہ بیگم]]** ہندوستانی سنیما کی پہلی خاتون ہدایت کار بنیں جب انھوں نے **بلبل پرستان** کی پروڈکشن اور ہدایت کاری کی۔ 
* پہلی سنیما تجارتی تنظیم جسے بمبئی سنیما اور تھیٹر ٹریڈ آرگنائزیشن کہا جاتا ہے 1926ء میں ہندوستان میں قائم ہوئی۔
* فلموں کا اپنا مرکزی عنوان انگریزی میں تھا جس کے بعد علاقائی ہندوستانی زبان کا عنوان تھا۔ 
* **سولوچنا** (روبی میئر) نے ٹیلی فون گرل سے اپنے کیریئر کا آغاز کیا اور 1920ء اور 1930ء کی دہائی کے ابتدائی ستاروں میں سے ایک بن گئی۔ 
* **کانن دیوی** جن کو کانن بالا کو بھی کہا جاتا ہے، جیوتی اسٹوڈیوز کے لیے جیوتیش بینرجی کی ہدایت کاری میں بننے والی فلم *جوی دیو* میں اپنے اداکاری کے دور کا آغاز دس سال کی عمر میں کیا۔ وہ ہندی اور بنگالی سنیما کی ابتدائی گلوکارہ اداکار بن گئیں۔
* **زیب النساء**، جسے زیبو کے نام سے بھی جانا جاتا ہے، نے اپنے اداکاری کے دور کا آغاز 1926ء میں رائل آرٹ اسٹوڈیو سے کیا اور 1940ء میں بند ہونے تک کمپنی کے ساتھ رہی۔ 

### '''بھارتی فلمی صنعت میں پیدائش'''

* **[[راج کمار]]** ، (8 اکتوبر 1926ء تا 3 جولائی 1996ء)،اصل نام **کلبھوشن پنڈت** فلمی نام **راج کمار** سے جانے جاتے ہیں ۔ جنھیں فلم ترنگا، سوداگر، مدر انڈیا، پاکیزہ ، وقت، مرتے دم تک ہیر رانجھا، پیغام، دل ایک مندر، کاجل، نیل کمل، پولیس اور مجرم ، پولیس پبلک اور راج تلک جیسی فلموں میں اداکاری اور رعب دار شخصیت کے لیے بھی جانا جاتا ہے۔
* **[[جانی واکر (اداکار)|جانی واکر]]** ، (11 نومبر 1926ء تا 29جولائی 2003ء)، اصل نام بدرالدین قاضی، بالی وڈ کے مشہور مزاحیہ اداکار تھے۔انھوں نے سی آئی ڈی، میرے محبوب، پیاسا، چودہویں کا چاند،کاغذ کے پھول، بازی، نیا دور، آنند اور چاچی 420 جیسی مقبول فلموں میں اداکاری کی۔
* **[[اتم کمار]]** ، (3 ستمبر 1926ء تا 24جولائی 1980ء)، اصل نام **ارون کمار چٹرجی**، فلمی اداکار ، ہدایتکار ، پروڈیوسر اور گلوکار تھے جنھوں نے بنیادی طور پر بنگالی سنیما میں کام کیا،ان کی مقبول بنگالی فلموں میں *استری* (1973)، امانش (1975)، آنند آشرم (1977) قابل ذکرہیں۔
* **[[ناصر حسین]]** (16 نومبر 1926ء - 13 مارچ 2002)، مشہورہندوستانی فلم پروڈیوسر، ہدایت کار اور اسکرین رائٹر ۔ اداکار عامر خان کے چچا، جن کی بنائی مشہور فلموں میں تم سا نہیں دیکھا (1957ء)، دل دے کے دیکھو(1959ء)، جب پیار کسی سے ہوتا ہے(1961ء)، تیسری منزل (1966ء)، بہاروں کے سپنے(1967ء)، کارواں (1971ء)، یادوں کی بارات (1973ء)، ہم کسی سے کم نہیں (1977ء)، زمانے کو دکھانا ہے(1981ء) اور قیامت سے قیامت تک (1988ء) شامل ہیں۔
* **[[منوراما|منورما]]** (16 اگست 1926 - 15 فروری 2008) بالی ووڈ میں ایک ہندوستانی اداکارہ تھیں جو سیتا اور گیتا (1972) ، ایک پھول دو مالی (1969) اور دو کلیاں جیسی فلموں میں بالی ووڈ میں مزاحیہ ظالم چاچی کی حیثیت سے جانی جاتی تھیں۔
* **[[پریم ناتھ]] ملہوترا** (21 نومبر 1926ء - 3 نومبر 1992ء)،بالی وڈ فلموں کے مشہور اداکار راج کپور اور پریم چوپڑا کے سالے، جو زیادہ تر ولن اور معاون کرداروں میں نظر آئے ۔ ان کی مقبول فلموں میں برسات، بوبی، دھرماتما، بادل، جانی میرانام، آگ،آن ، سنیاسی ، تیسری منزل ،قرض، کرودھی، جانی دشمن، شالیمار، وشوناتھ، کالی چرن، دس نمبری قابلِ ذکر ہیں
* **پریم نذیر** (26 دسمبر 1926ء - 10 جنوری 1989ء)، 1960ء تا 1980ء کی دہائی تک ملیالم فلموں کے مقبول اداکار، 750 فلموں میں مرکزی کردار ادا کرنے اور ایک ہی ہیروئین کے ساتھ 130 فلمیں بنانے کا گنیز ورلڈ ریکارڈ قائم کیا۔ مقبول فلموں میں سی آئی ڈی نذیر، پونموڈی، پنجا تھنتھرم، وادی ساگون قابلِ ذکر ہیں۔
* **[[نور جہاں (گلوکارہ)|نور جہاں]]**(پیدائش:21 ستمبر 1926ء وفات :23 دسمبر 2000ء) برصغیر کی مشہور گلوکارہ اور اداکارہ تھیں۔ انھوں نے دس ہزار کے قریب گیت ہندوستان و پاکستان کی فلموں میں گائے۔ انھیں ملکہ ترنم بھی کہا جاتا ہے۔
* **ارجن ہنگورانی** (15 نومبر 1926 - 5 مئی 2018) ہندی فلموں کے ہدایت کار ، پروڈیوسر اور اداکار ۔ انھوں نے دھرمیندر اور سادھنا کو ہندوستانی سنیما میں متعارف کرایا۔  ہندوستانی سنیما میں ان کی دوسری بڑی شراکت 1958 میں پہلی سندھی فلم *ابانا تھی۔ انھوں نے 1960 کی فلم دل بھی تیرا ہم بھی تیرے میں دھرمیندر کو متعارف کیا ۔  دھرمیندر کو لے کر انھوں نے کئی فلیں بنائیں مثلا کب کیوں اور کہاں(1970) ، کہانی قسمت کی (1973) ، کھیل کھلاڑی کا  (1977) ،   قاتلوں کے قاتل (1981) اور کون کرے قربان (1991) جیسی فلموں میں کام کیا۔، انھوں نے اپنی ہی فلموں میں مختصر کردار بھی ادا کیے ۔ 2003 میں، انھوں نے اپنی آخری فلم کسے کہوں کے... پیار ہے پروڈیوس کی ۔*
* شکتی سامنت (13 جنوری 1926ء - 9 اپریل 2009ء ) بالی وڈ کے نامور فلمساز اور ہدایت کار، جنھوں نے شمی کپور کی مقبول فلمیں کشمیر کی کلی، این ایوننگ ان پیرس، چائنا ٹاؤن اور راجیش کھنہ کی مقبول فلمیں آرادھنا، کٹی پتنگ، امر پریم بنائی۔ ان کی دیگر فلموں میں امانوش، ہاوڑا برج، انسان جاگ اٹھا، انوراگ اور برسات کی ایک رات شامل ہیں۔
* **نلنی جیونت** (ولادت: 18 فروری 1926ء - وفات: 22 دسمبر 2010ء ) ایک بھارتی فلمی اداکارہ جو 1940 کی دہائی اور 1950 کی دہائی میں ہندی فلموں میں نظر آئیں۔نلنی اداکارہ شوبھنا سمرتھ کی پہلی کزن تھیں جو اداکارہ نوتن اور تنوجہ کی ماں تھیں۔ ان کی مقبول فلموں میں طوفان میں پیار کہاں (1963)، زندگی اور ہم (1962)، سیناپتی (1961)، امر رہے یہ پیار (1961) اور کالا پانی (1958) شامل ہیں۔
* **وینا** (ولادت: 4 جولائی 1926ء - وفات: 14 نومبر 2004ء) جن کو **وینا کماری** بھی کہا جاتا ہے ان کا اصلی نام **تاجور سلطانہ** تھا۔ وہ ایک بھارتی اداکارہ تھیں۔ انھوں نے *نجمہ* (1943) ، *پھول* (1945) ، *ہمایوں* (1945) *راجپوتانی* (1946) ، *ہلاکو* (1956) ، *چلتی کا نام گاڑی* (1958) ، *کاغذ کے پھول* (1959) ، *تاج محل* (1963) ، *دو راستے* ( 1969) ، *پاکیزہ* (1972)اور *رضیہ سلطان* (1983) جیسی فلموں میں کام کیا۔
* **[[بیگم پارہ]]** (ولادت: 25 دسمبر 1926ء - وفات: 9 دسمبر 2008ء) 1940ء اور 1950ء کی دہائی میں مقبول فلمی اداکارہ جو اپنے دور کی گلیمر گرل کہلائی جاتی تھیں۔ دلیپ کمار کے بھائی ناصر خان سے شادی کی۔ اداکار ایوب خان ان کے بیٹے ہیں۔ مقبول فلموں میں سوہنی ماہیوال، نیل کمل، سہاگ رات، بغداد، لیلیٰ مجنوں، نیا گھر، قسمت کے کھیل ، نیا دور شامل ہیں۔ 50 سال کے بعد، وہ سنجے لیلا بھنسالی کی فلم ساواریہ (2007ء) میں سونم کپور کی دادی کی حیثیت سے اپنے آخری آخری فلم میں بطور اداکارہ کام کیا۔ ۔
* **[[روی (نغمہ ساز)|روی]] شنکر شرما** (3 مارچ 1926ء تا 7 مارچ 2012) بھارتی فلموں کے میوزک ڈائریکٹر جس نے کئی بالی وڈ اور ملیالم فلموں کے لیے موسیقی ترتیب دی تھی۔اداکارہ ورشا اسگاؤنکر کے سسر۔ خاندان، گھرانہ، ہم راز، دل والے دلہنیا لے جائیں گے ان کی مقبول فلمیں ہیں، ان کے مقبول گیت میں فلم تیزاب کا ایک دو تین قابلِ ذکر ہے۔
* **[[انوپ کمار]]** (9 جنوری 1926 - 20 ستمبر 1997)، اصل نام **کلیان کمار گانگولی** ، اداکار اشوک کمار اور کشور کمار کے بھائی ۔ بھارتی اداکار جو بالی ووڈ کی 65 سے زیادہ فلموں میں نظر آئے۔ مقبول فلموں میں چلتی کا نام گاڑی، لو میرج، پریوار وغیرہ شامل ہیں۔
* **[[او پی نیئر|او پی نئیر]]** (16 جنوری 1926 - 28جنوری 2008ء)، بالی وڈ کے مشہور موسیقار تھے۔گرودت کی فلم ’ آرپار‘ سے لوگوں نے انھیں پہچانا۔ اس فلم کے نغمے بہت مقبول ہوئے۔ فلم ’تم سا نہیں دیکھا‘، ’ہاوڑا برج‘، ’مسٹر اینڈ مسز 55‘، ’کشمیر کی کلی‘، ’میرے صنم‘، ’سونے کی چڑیا‘، ’پھاگن‘، ’باز‘، ’ایک مسافر ایک حسینہ‘ ان کی چند فلمیں تھیں جن کے نغمے جاوداں بن گئے۔ ’اڑیں جب جب زلفیں تیری‘، ’بابو جی دھیرے چلنا‘ اور ’لے کے پہلا پہلا پیار‘ جیسے نغموں نے عوام میں بہت مقبولیت حاصل کی۔
* **ہاردھن بنرجی**( 6 نومبر 1926 - 3 جنوری 2013ء)، بنگالی فلموں کے مشہور اداکار اور ڈائریکٹر، زیادہ تر بنگالی فلموں میں کام کیا، 2012ء کی ہندی فلم برفی میں بھی نظر آئے۔
* **کے شنکر**( 17 مارچ 1926 - 5 مارچ 2006ء)، ایک ہندوستانی فلم ایڈیٹر، اسکرین رائٹر اور ہدایت کار ۔ انھوں نے ہندی کے ساتھ ساتھ جنوبی ہندوستانی زبانوں تامل ، ملیالم ، تیلگو اور کنڑ ا میں 80 سے زائد فلموں کی ہدایت کاری کی۔ بطور ہدایت کار مقبول ہندی فلموں میں شمی کپور کی راج کمار، سچائی، چھوٹے سرکار، راجیش کھنہ کی شہزادہ، ونود مہرا کی بندگی، پردے کے پیچھے،رشی کپور کی راجا شامل ہیں۔
* **[[بھوپین ہزاریکا]]** (8 ستمبر 1926ء تا 5 نومبر 2011)بھارتیریاست آسام کے ورسٹائل نغمہ نگار، موسیقار اور گلوکار ، جنھوں نے آسامی بنگالی اور ہندی فلموں میں بھی گلوکاری اور موسیقی دی۔ مقبول ہندی فلموں میں ردالی، درمیان، ساز، گجا گامنی، دامن اور چنگاری قابل ذکر ہیں۔ مقبول گیت ’’یارا سیلی سیلی‘‘ کی موسیقی دی۔
* **[[گریکاپتی وارالکشمی|گاریکاپتی وارالکشمی]]** (13 ستمبر 1926ء تا 26 نومبر 2006ء) ایک بھارتی فلمی اداکارہ ہے جنھوں نے زیادہ تر تیلگو اور تمل فلموں میں اداکاری کی اور گیت بھی گائے۔
* **[[مہاسویتا دیوی]]** (14 جنوری 1926ء - 28 جولائی 2016ء)  بنگالی مصنفہ ، انھیں مختلف ادبی ایوارڈز سے نوازا گیا ۔ ان کی لکھی کہانیوں پر فلمیں بھی بنائی گئیں جن میں دلیپ کمار کی سنگھرش کے علاوہ ردالی، گڑیا، ہزار چوراسی کی ماں اور بنگالی فلم ماٹی مائی اور گنگور شامل ہیں۔

### مقبول فلمیں
* ***بلبل ِ پرستان*** پہلی ہندوستانی سنیما فلم تھی جس کی ہدایت کاری خاتون ہدایت کار فاطمہ بیگم نے کی۔ یہ فلم اس کی حال ہی میں بنائے گئے فاطمہ فلمز کے تحت بنائی گئی تھی اور اس میں خود اور اس کی تین بیٹیاں زبیدہ، سلطانہ اور شہزادی نے اداکاری کی تھی۔ 
* ***ٹیلی فون گرل*** ایک ایسی فلم کے طور پر مشہور ہوئی جس نے "حقیقی جگہوں کا معیاری استعمال کیا"،  اسے کوہ نور فلم کمپنی کے لیے ہومی ماسٹر نے ڈائریکٹ کیا تھا اور یہ حقیقی زندگی کے ٹیلی فون آپریٹر سولوچنا ( روبی مائرز ) کی پہلی فلم تھی۔
* ***ٹائپسٹ گرل*** کوہ نور فلم کمپنی کے لیے چندولال شاہ نے فلم کی ہدایت کاری کی تھی اور اس میں سولوچنا، راجا سیندو اور گوہر نے اداکاری کی تھی۔ یہ ایک سماجی فلم تھی، یہ تجارتی طور پر اتنی کامیاب تھی جتنی کہ اس زمانے میں بننے والی افسانہ فلمیں۔
* شاردا فلم کمپنی کے لیے نیول گاندھی کی ہدایت کردہ **ویمپ** اور مس یقبال نے اداکاری کے ساتھ ٹیلی فون گرل کے ساتھ ایک "ماڈرن گرل" فلم کا حوالہ دیا ہے۔ 

### فلم کمپنیاں
* امپیریل فلم کمپنی اردشیر ایرانی نے قائم کی، جو بعد میں پہلی ٹاکی فلم *[[عالم آرا]]* (1931) بنانے والی تھی۔ 
* فاطمہ فلمز کی بنیاد فاطمہ بیگم نے رکھی تھی اور اس کا نام بعد میں 1928 ء میں بدل کر وکٹوریہ فاطمہ فلمز رکھ دیا گیا۔
* پنجاب فلم کارپوریشن لاہور میں قائم کی گئی۔ 

## اے سی

## ڈی جے۔

## KM

## TZ

## حوالہ جات

زمرہ:1926ء کی فلموں کی فہرستیں بلحاظ ملک یا زبان
زمرہ:بالی ووڈ فلموں کی فہرستیں بلحاظ سال
زمرہ:خودکار ویکائی
زمرہ:ہندوستانی سنیما میں 1926ء